Here is a page extracted from Wikipedia that may contain CSS, HTML, and a lot of unformatted text.

Title: Urán (mitolochía)
Content: Iste articlo ye sobre un dios d'a mitolochía griega; t'atros usos, se veiga Urán.

En a mitolochía clasica, Urán (en griego antigo Οὐρανός Ouranos, "cielo", latinizau Uranus) ye o dios primordial d'o cielo. En a mitolochía griega yera personificau como fillo y esposo de Gea, a Mai Tierra. Toz dos estioron antipasaus d'a mayoría d'os dioses griegos, pero garra culto dirichiu dreitament a Urán sobrevivió dica a epoca clasica, y o dios no amaneixe entre los temas comuns d'a ceramica griega antiga. Manimenos, a Tierra, o Cielo y Estichia podeban unir-se en una solemne invocación en a epica homerica.

A mayoría d'os griegos consideraban que Urán yera un dios primordial (protogenos), y no le asignaban pais. Baixo a influencia d'os filosofos, Cicerón afirma en De natura deorum que yera descendient d'os antigos dioses Eter y Hemera, l'Aire y o Día. Seguntes os himnos orficos, Urán yera o fillo d'a diosa d'a nueit, Nix. O suyo equivalent en a mitolochía romana yera Caelus (de caelum, en latín "cielo").

Etimolochía 
O teonimo Ouranos griego se remonta a la mesma radiz indoeuropea que o teonimo Varuna en sanscrito.

Referencias 

Mitolochía griega